ToekomsVenster: Kom ons gesels oor barmhartigheid | Maroela Media
(Foto: Timothy Barlin/Unsplash)
'n Mens gebruik woorde maar verstaan nie altyd die betekenis daarvan nie. Ek blaai in die HAT-woordeboek rond en vind die volgende verduideliking van die begrip, barmhartigheid:
Barmhartigheid – medelydend, met meegevoel; sag; iemand barmhartig behandel.
Somtyds hoor 'n mens 'n woord ook anders as jy dit in 'n ander taal beluister. In Engels beteken dié woord: merciful; forgiving; lenient; gracious; clement; charitable; compassionate; piteous.
Ja, die moontlikhede van die betekenis van die begrip barmhartigheid is so ryk dat 'n mens 'n boek daaroor kan skrywe.
Ons kan die teks nie lees sonder om te vra waarna die woordjie "maar" verwys nie. Die vorige vers eindig soos volg: Vanweë ons sondige natuur sou ons net soos die ander mense deur God gestraf moes word. Dit gee aan ons teksvers ryke betekenis.
Dit is opmerklik dat die naam van die Here so dikwels in krisistye aangeroep word. Selfs ongelowige mense roep dan ook na God.
Ons is almal bekend met die irriterende gebruik van "O, my God", veral in TV-programme. Dikwels word dit sommer as 'n uitdrukking van oppervlakkige verbasing of iets dergeliks gebruik. Programme wat nuwe en herstelde huise voorstel, trourokke aanpas en ander realiteitsprogramme veral, is so lief daarvoor om die naam van die Here so in te span.
Dan weer is daar tonele van gevaar, onsekerheid en trauma waarin die Here se naam aangeroep word. Ek is nie daarvan oortuig dat alle akteurs 'n verhouding met die Here het nie, maar as die onsekerheid dreig word kortpad gevat hemel toe.
Inderdaad, sonder God kan ons niks doen nie. Hy is egter nie 'n noodwiel wat net in krisistye naderby geroep word nie. Hy is inderdaad die God wat ons ten spyte van ons sonde en ongeregtigheid innig lief het.
Gedagte vir die dag: Troos vir verloste mense
So waar, Jannie, so waar!!!
Betreffende jou omG wat so dikwels gebruik word, is die verweer dikwels "maar dis net omg" of "dis net 'n gesegde/spreekterm"!!! …of, "want almal gebruik dit"….. SO ver van die waarheid af!!!